Perjanjian dengan Iblis

Perjanjian dengan Iblis merupakan sebuah filem hantu Indonesia yang mula ditayangkan pada 10 Januari 2019 dan diarahkan oleh Ardy Octaviand. Filem ini diterbitkan oleh Pichouse Films. Filem ini dibintangi oleh Shandy Aulia, Artika Sari Devi, Aghi Narottama, Basmalah Gralind, dan Alex Abbad sebagai pelakon utama.

 Sinopsis 
Annisa (Shandy Aulia) berkahwin dengan Bara (Aghi Narottama), seorang duda dengan seorang anak perempuan bernama Lara (Basmalah Gralind). Bara mengajaknya berkelah ke pulau yang jarang dikunjungi pelancong iaitu Pulau Bengalor agar isteri dan anak-anaknya dapat mengenali antara satu sama lain. Pulau Bengalor ternyata menyimpan misteri. Annisa terkejut dengan kemunculan seorang kanak-kanak kecil berwajah menakutkan. Lara juga melihat susuk tubuh mirip ibu kandungnya yang sudah tidak bernyawa. Bara tidak percaya dengan cerita Annisa dan Lara. Suasana yang menakutkan dan tegang ini sebenarnya mendekatkan Lara dengan Annisa. Kedua-duanya bertekad untuk melindungi satu sama lain.

 Pelakon 
 Shandy Aulia sebagai Anisa
 Artika Sari Devi sebagai Rengganis
 Aghi Narottama sebagai Bara
 Basmalah Gralind sebagai Lara
 Alex Abbad sebagai Salim

 Terbitan 
Filem ini mempunyai kos terbitan sebanyak enam bilion rupiah. Proses pembikinan filem ini mengambil masa yang agak lama, bermula daripada pemilihan bintang yang memainkan peranan dalam filem ini sehinggalah kepada cerita yang dipilih. Sekurang-kurangnya ini mengambil masa hampir setahun. Lokasi filem ini dirakam adalah di Pantai Tanjung Lesung. Rumah hantu yang menjadi prop filem itu kini musnah akibat tsunami Selat Sunda pada 22 Disember 2018.

 Rujukan 

 Pautan luar 


Kategori:Filem bahasa Indonesia
Kategori:Filem Indonesia tahun 2019
Kategori:Filem seram
Kategori:Filem seram Indonesia